ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে একদিনে রেকর্ড প্রায় ৮.৫ লক্ষ নমুনা পরীক্ষা হয়েছে; সুস্থতার হারে ক্রমাগত বৃদ্ধি, এই হার বেড়ে ৭১.১৭ শতাংশ; মৃত্যু হার আরও কমে হয়েছে ১.৯৫ শতাংশ
নয়াদিল্লি, ১৪ অগাস্ট, ২০২০
দৈনিক ১০ লক্ষ নমুনা পরীক্ষার উদ্দেশ্য অর্জনকে সামনে রেখে ধারাবাহিকভাবে দেশে করোনার নমুনা পরীক্ষা হার বাড়ানো হচ্ছে। এখনও পর্যন্ত একদিনেই সর্বাধিক ৮ লক্ষ ৪৮ হাজার ৭২৮টি নমুনা পরীক্ষা হয়েছে। গত ২৪ ঘন্টায় যা ছিল এ যাবৎ রেকর্ড। দেশে মোট নমুনা পরীক্ষার সংখ্যা ২ কোটি ৭৬ লক্ষ ৯৪ হাজার ছাড়িয়েছে।
বিশ্ব স্বাস্থ্য সংস্থা জনস্বাস্থ্য ক্ষেত্রে নিয়মাবলী সংক্রান্ত নির্দেশপত্রে কোভিড-১৯ এর প্রেক্ষিতে জনস্বাস্থ্য ও সামাজিক পদক্ষেপের সুসামঞ্জস্য বজায় রাখার কথা উল্লেখ করে জানায় প্রতি ১০ লক্ষ জনসংখ্যায় একটি দেশের দৈনিক অন্ততপক্ষে ১৪০টি নমুনা পরীক্ষার প্রয়োজন।
জাতীয় স্তরে প্রতি ১০ লক্ষ জনসংখ্যায় দৈনিক গড় নমুনা পরীক্ষার হার ৬০৩। কেন্দ্র ও রাজ্য/কেন্দ্রশাসিত অঞ্চলগুলির সক্রিয় উদ্যোগ গ্রহণের ফলে নমুনা পরীক্ষার গড় হার দৈনিক আরও বৃদ্ধি পাবে বলে মনে করা হচ্ছে। আক্রান্তদের চিহ্নিতকরণ তথা সংক্রমণ প্রতিরোধে কার্যকর ব্যবস্থা গ্রহণের অঙ্গ হিসাবে রাজ্য/কেন্দ্রশাসিত অঞ্চলগুলিকে নমুনা পরীক্ষার হার বাড়ানোর পরামর্শ দেওয়া হচ্ছে।
টেস্ট, ট্র্যাক ও ট্রিট কৌশলের সাফল্যের পেছনে আরও একটি গুরুত্বপূর্ণ বিষয় হ’ল দেশে ধারাবাহিকভাবে নমুনা পরীক্ষাগারের সংখ্যায় বৃদ্ধি। আজ পর্যন্ত ৯৫৮টি সরকারি এবং ৪৯৩টি বেসরকারি মিলিয়ে মোট নমুনা পরীক্ষাগারের সংখ্যা ১ হাজার ৪৫১। ব্যাপক হারে নমুনা পরীক্ষা, আক্রান্তদের খুঁজে বের করা এবং উপযুক্ত চিকিৎসা পরিষেবা প্রদানের সফল রূপায়ণের ফলে আজ সুস্থতার হার বেড়ে হয়েছে ৭১.১৭ শতাংশ। কোভিড-১৯ আক্রান্ত ব্যক্তিদের সুস্থতার সংখ্যা বেড়ে ১৭ লক্ষ ৫১ হাজার ছাড়িয়েছে। একইভাবে, সুস্থতার সংখ্যা নিশ্চিতভাবে আক্রান্তের সংখ্যার  তুলনায় প্রায় ১১ লক্ষে পৌঁছে হয়েছে ১০ লক্ষ ৮৯ হাজার ৯৬০। দেশে আজ পর্যন্ত করোনায় মৃত্যু হার ক্রমাগত হ্রাস পেয়ে দাঁড়িয়েছে ১.৯৫ শতাংশে। এ থেকেই প্রমাণিত হয় সুস্থতার সংখ্যা ক্রমশ বাড়ছে এবং আক্রান্তের সংখ্যা হ্রাস পাচ্ছে।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/BD/SB
সামাজিকন্যায়ওক্ষমতায়নমন্ত্রক
আর্থিকভাবে পিছিয়ে পড়া সম্প্রদায়ের জন্য সংরক্ষণ
নতুন দিল্লি, ০৩ আগস্ট, ২০২১
অবসরপ্রাপ্ত মেজর জেনারেল এস আর সিনহো-র নেতৃত্বে আর্থিকভাবে পিছিয়ে পড়া সম্প্রদায়ের জন্য গঠিত ন্যাশনাল কমিশন ফর ব্যাকওয়ার্ড ক্লাসেস- এর ২২ জুলাই ২০১০-এর রিপোর্ট অনুযায়ী ১০ শতাংশ সংরক্ষণ করা হয়েছে।
সরকারি স্তরে সুদীর্ঘ আলোচনার পর আর্থিক ভাবে পিছিয়ে পড়া সম্প্রদায়ের জন্য বার্ষিক আয়ের সীমা ৮ লক্ষ টাকা ধার্য করা হয়েছে।
আজ লোকসভায় এক প্রশ্নের জবাবে সামাজিক ন্যায় ও ক্ষমতায়ন মন্ত্রকের প্রতিমন্ত্রী সুশ্রী প্রতিমা ভৌমিক এই তথ্য জানিয়েছেন।
CG/ SB
(Visitor Counter : 181
প্রতিরক্ষামন্ত্রক
ভারত-থাইল্যান্ড সমন্বিত প্রহরা 
নতুন দিল্লি, ০৯ জুন, ২০২১
ভারত ও থাইল্যান্ডের সমন্বিত প্রহরা, ইন্দো-থাই করপ্যাট, ৯ থেকে ১১ জুন অনুষ্ঠিত হবে। ভারতীয় নৌবাহিনী এবং রয়াল থাই নেভি এই প্রহরার আয়োজন করেছে। ভারতীয় নৌবাহিনীর জাহাজ সূর্য এবং থাইল্যান্ডের ক্রাবি এই প্রহরায় অংশ নেবে।
ভারত মহাসাগরকে সুরক্ষিত রাখতে দুই দেশের নৌবাহিনী এই প্রহরার ব্যবস্থা করেছে। যা দু দেশের পক্ষে খুবই গুরুত্বপূর্ণ। জলপথে মাদকদ্রব্যের চোরাচালান, জলদস্যুদের অত্যাচার, সশস্ত্র ডাকাতি প্রতিরোধে এই ধরনের প্রহরা কাজে লাগে।
ভারত ও থাইল্যান্ডের মধ্যে ৩১-তম প্রহরা দু'দেশের মধ্যে বন্ধুত্বের সম্পর্ক আরো নিবিড় করবে বলে আশা করা যায়।
CG/ SB
(Visitor Counter : 154
প্রধানমন্ত্রীরদপ্তর
রাজ্য প্রতিষ্ঠা দিবসে মধ্যপ্রদেশবাসীকে প্রধানমন্ত্রীর শুভেচ্ছা
নয়াদিল্লি, ০১ নভেম্বর, ২০২১
প্রধানমন্ত্রী শ্রী নরেন্দ্র মোদী মধ্যপ্রদেশের প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, “মধ্যপ্রদেশবাসীকে রাজ্য প্রতিষ্ঠা দিবসে আন্তরিক শুভেচ্ছা। প্রাকৃতিক সম্পদ ও সংস্কৃতিতে সমৃদ্ধ এই রাজ্য নিরন্তর অগ্রগতির পথে অগ্রসর হোক”।
CG/BD/SB
(
প্রধানমন্ত্রীরদপ্তর
আমাদের সরকার মৎস্যজীবিদের জীবনে সদর্থক পরিবর্তন আনতে নানা কাজ করছে : প্রধানমন্ত্রী
নয়াদিল্লি, ৬ এপ্রিল, ২০২৩
প্রধানমন্ত্রী শ্রী নরেন্দ্র মোদী বলেছেন, আমাদের সরকার মৎস্যজীবিদের জীবনে সদর্থক পরিবর্তন আনতে নানা কাজ করছে। এর মধ্যে সহজে ঋণ ব্যবস্থা, আধুনিক প্রযুক্তির সহজলভ্যতা, পরিকাঠামোর উন্নয়নের মতো পদক্ষেপ রয়েছে।
মৎস্য, পশুপালন ও ডেয়ারী বিষয়ক কেন্দ্রীয় মন্ত্রীর এক ট্যুইটের জবাবে প্রধানমন্ত্রী তাঁর ট্যুইটে বলেন;
“সুচিন্তিত পদক্ষেপ। আমাদের সরকার আমাদের সরকার মৎস্যজীবিদের জীবনে সদর্থক পরিবর্তন আনতে নানা কাজ করছে। এর মধ্যে সহজে ঋণ ব্যবস্থা, আধুনিক প্রযুক্তির সহজলভ্যতা, পরিকাঠামোর উন্নয়নের মতো আরও অনেক পদক্ষেপ রয়েছে।”
PG/PM/NS
(
মানবসম্পদবিকাশমন্ত্রক
কেন্দ্রীয় শিক্ষামন্ত্রী রমেশ পোখরিয়াল নিশাঙ্ক,আগামীকাল সিবিএসই বোর্ড পরীক্ষার সময়সূচি ঘোষনা করবেন
নতুন দিল্লি, ৩০শে ডিসেম্বর, ২০২০
কেন্দ্রীয় শিক্ষামন্ত্রী রমেশ পোখরিয়াল নিশাঙ্ক,আগামীকাল ৩১শে ডিসেম্বর ২০২০, সন্ধ্যা ৬ টায় সিবিএসই বোর্ড পরীক্ষার সময়সূচি ঘোষনা করবেন। শিক্ষামন্ত্রী তাঁর ট্যুইটার একাউন্টে একথা জানিয়েছেন।
এর আগে,শিক্ষক শিক্ষিকাদের সঙ্গে ভার্চুয়াল মাধ্যমে আলোচনাকালে শ্রী নিশাঙ্ক জানান,যে ছাত্র,অভিভাবক এবং শিক্ষকদের মতামতের ভিত্তিতে সিবিএসই ২০২১ সালের বোর্ড পরীক্ষার সময়সূচির প্রস্তুতি গ্রহন করছে।
প্রধানমন্ত্রীরদপ্তর
প্রধানমন্ত্রী স্টার্টআপগুলির সঙ্গে তাঁর দৃষ্টিভঙ্গি বিনিময় করবেন এবং ১৬ জানুয়ারি প্রারম্ভ – ‘স্টার্টআপ ইন্ডিয়া আন্তর্জাতিক
নতুন দিল্লি, ১৪ জানুয়ারী, ২০২১
প্রধানমন্ত্রী শ্রী নরেন্দ্র মোদী আগামী ১৬ জানুয়ারি বিকেল ৫-টায় ভিডিও কনফারেন্সের মাধ্যমে স্টার্টআপগুলির সঙ্গে তাঁর দৃষ্টিভঙ্গি বিনিময় করবেন এবং প্রারম্ভ – ‘স্টার্টআপ ইন্ডিয়া আন্তর্জাতিক শীর্ষ সম্মেলন’-এ ভাষণ দেবেন।
কেন্দ্রীয় শিল্প ও বাণিজ্য প্রসার দফতরের পক্ষ থেকে ১৫-১৬ জানুয়ারি, দু-দিনের এই সম্মেলনের আয়োজন করা হয়েছে। উল্লেখ করা যেতে পারে, ২০১৮-র আগস্টে কাঠমান্ডুতে চতুর্থ বিমসটেক শীর্ষ সম্মেলনে প্রধানমন্ত্রী ভারতে বিমসটেক গোষ্ঠীভুক্ত দেশগুলির স্টার্টআপ সংস্থাগুলিকে নিয়ে একটি সম্মেলনের আয়োজনের কথা ঘোষণা করেছিলেন। সেই অনুসারে দপ্তরের পক্ষ থেকে শুক্র ও শনিবার এই সম্মেলন আয়োজন করা হচ্ছে।
ভারতে স্টার্টআপ উদ্যোগ গড়ে তোলার পঞ্চম বার্ষিকী উদযাপন উপলক্ষে এই সম্মেলন আয়োজন করা হচ্ছে। প্রধামন্ত্রী শ্রী মোদী ২০১৬-র ১৬ জানুয়ারি স্টার্টআপ ইন্ডিয়া উদ্যোগের সূচনা করেছিলেন । এই শীর্ষ সম্মেলনে ২৫টিরও বেশি দেশ এবং ২০০ জনেরও বেশি বক্তা অংশ নেবেন। স্টার্টআপ ইন্ডিয়া উদ্যোগের সূচনার সময় থেকে এটিই হতে চলেছে ভারতের সর্ববৃহৎ স্টার্টআপ সম্মেলন। এই সম্মেলনের ২৪টি অধিবেশনে বহুপাক্ষিক সহযোগিতা আরও সম্প্রসারিত করার পাশাপাশি স্টার্টআপ ক্ষেত্রে এক অনুকূল বাতাবরণ গড়ে তোলার লক্ষ্যে বিভিন্ন দেশের মধ্যে সম্পর্ককে আরও নিবিড়তর করতে জোর দেওয়া হবে।
প্রধানমন্ত্রীরদপ্তর
মা কামাক্ষ্যা করিডর এক যুগান্তকারী পদক্ষেপ: প্রধানমন্ত্রী
নয়াদিল্লি, ১৯ এপ্রিল, ২০২৩
প্রধানমন্ত্রী শ্রী নরেন্দ্র মোদী আশা প্রকাশ করে বলেছেন, কাশী বিশ্বনাথ ধাম এবং শ্রী মহাকাল মহালোক করিডরের মতো মা কামাক্ষ্যা করিডর-ও এক যুগান্তকারী পদক্ষেপ হয়ে উঠবে।
আসামের মুখ্যমন্ত্রী শ্রী হিমন্ত বিশ্বশর্মা সংস্কার করা মা কামাক্ষ্যা করিডর আগামী দিনে দেখতে কেমন হবে তার কিছু ছবি ট্যুইটে শেয়ার করেছেন।
আসামের মুখ্যমন্ত্রীর এই ট্যুইটের জবাবে প্রধানমন্ত্রী তাঁর ট্যুইটে বলেন, “আমি নিশ্চিত যে, মা কামাক্ষ্যা করিডর এক যুগান্তকারী পদক্ষেপ হয়ে উঠবে।
কাশী বিশ্বনাথ ধাম এবং শ্রী মহাকাল মহালোক – এ ব্যাপক পরিবর্তন এসেছে। পর্যটনের পাশাপাশি, স্থানীয় অর্থনীতিও এর ফলে মজবুত হয়েছে”।
PG/PM/SB
(
যুবওক্রীড়াবিষয়কমন্ত্রক
সরকার যুব সম্প্রদায়ের কাজের সুবিধার জন্য মাল্টি স্টেকহোল্ডার প্ল্যাটফর্ম- ‘ইউওয়া’-র সূচনা করেছে
নয়াদিল্লী, ২২ সেপ্টেম্বর, ২০২০
যুব বিষয়ক ও ক্রীড়া মন্ত্রক এবং ইউনিসেফ ২০শে জুলাই একটি ‘উদ্দেশ্যের বিবৃতি’  স্বাক্ষর করেছিল। ভারতে আন্তর্জাতিক মানের মাল্টি স্টেকহোল্ডার প্ল্যাটফর্ম- ‘ইউওয়া’ জেনারেশন আনলিমিটেড গড়ে তোলাই যার উদ্দেশ্য।
এই ব্যবস্থায় যুব সম্প্রদায়কে শিল্পোদ্যোগী হওয়ার জন্য অনলাইনে এবং অফলাইনে সফল শিল্পোদ্যোগী ও বিশেষজ্ঞরা পরামর্শ দেবেন যাতে তাদের ব্যবসা-বাণিজ্য করার মানসিকতা তৈরি হয়।
একবিংশ শতাব্দীর দক্ষতার সঙ্গে সাযুজ্য রেখে যুব সম্প্রদায়ের ক্ষমতা বৃদ্ধির জন্য অনলাইন এবং অফলাইনের সাহায্যে তাদের নানা পরামর্শ দেওয়া হবে, যার সাহায্যে তারা তাদের জীবনকে গড়ে তুলবেন। কর্মসংস্থানের সুযোগ সৃষ্টির জন্য যুব সম্প্রদায়কে অর্থনৈতিক বিভিন্ন উচ্চাকাঙ্খী সুযোগ-সুবিধার কথা জানানো হবে, যাতে তারা চাকরি বা স্বনির্ভর হয়ে ওঠার ক্ষেত্রে উপকৃত হন। এর মধ্য দিয়ে কাজের বাজারের চাহিদা অনুযায়ী যুব সম্প্রদায় নিজেদের গড়ে তুলতে পারবেন।
যুব বিষয়ক দপ্তর, ইউওয়া টেকনিক্যাল ওয়ার্কিং গ্রুপের বিশেষজ্ঞদের নিয়ে এসে যুব সম্প্রদায়কে সাহায্য করবে।
লোকসভায় আজ এক প্রশ্নের লিখিত জবাবে এই তথ্য জানিয়েছেন যুব বিষয়ক ও ক্রীড়া দপ্তরের স্বাধীন দায়িত্বপ্রাপ্ত প্রতিমন্ত্রী শ্রী কিরেন রিজিজু।
CG/CB/NS
(Visitor Counter : 125
প্রধানমন্ত্রীরদপ্তর
প্যারালিম্পিকস গেমসে শুটিং-এ ব্রোঞ্জ পদক জেতার জন্য সিংরাজ আধনাকে অভিনন্দন জানিয়েছেন প্রধানমন্ত্রী
নতুন দিল্লি,৩১ আগস্ট, ২০২১
প্রধানমন্ত্রী শ্রী নরেন্দ্র মোদী টোকিওতে প্যারালিম্পিকস গেমসে শুটিংয়ে ব্রোঞ্জ পদক জয়ের জন্য সিংরাজ আধনাকে অভিনন্দন জানিয়েছেন।
এক ট্যুইটে প্রধানমন্ত্রী বলেছেন;
"সিংরাজ আধনা অসাধারণ ক্রীড়াকৌশলের পরিচয় দিয়েছেন ! ভারতের প্রতিভাশালী শুটার ব্রোঞ্জ পদক ঘরে এনেছেন। তিনি অসাধারণ পরিশ্রম করেছেন এবং চমকপ্রদ সাফল্য অর্জন করেছেন। তাকে অভিনন্দন এবং আগামীদিনের প্রয়াসের জন্য শুভ কামনা। #প্যারালিম্পিকস #প্রশংসা ফর প্যারা"
CG/SS
(
প্রধানমন্ত্রীরদপ্তর
প্রধানমন্ত্রী শ্রী সুত্তুর মঠ-এর অনুষ্ঠানে অংশ নিয়েছেন
“দেশের জ্ঞান যখন লোপ পায় তখন সাধু-সন্তরা সারা দেশের চেতনা ফিরিয়ে আনেন”
“মন্দির ও মঠগুলি দেশের কঠিন সময়েও সংস্কৃতি ও জ্ঞানের ধারা অব্যাহত রাখে”
“ভগবান বাসবেশ্বর আমাদের সমাজে যে শক্তি প্রদান করেছেন এবং গণতন্ত্রের আদর্শ যে নীতি, শিক্ষা ও সাম্য তা এখনও ভারতবর্ষের অন্যতম ভিত্তি”
নয়াদিল্লি, ২০ জুন, ২০২২
প্রধানমন্ত্রী শ্রী নরেন্দ্র মোদী মাইসুরুতে আজ শ্রী সুত্তুর মঠের এক অনুষ্ঠানে অংশ নেন। এইচ এইচ জগদগুরু শ্রী শিবরাত্রি দেশিকেন্দ্রা মহাস্বামীজি, শ্রী সিদ্ধেশ্বর স্বামীজি, কর্ণাটকের রাজ্যপাল শ্রী থাওয়ার চাঁদ গেহলট, মুখ্যমন্ত্রী শ্রী বাসব রাজ বোম্মাই ও কেন্দ্রীয় মন্ত্রী শ্রী প্রহ্লাদ যোশী অনুষ্ঠানে উপস্থিত ছিলেন। ভাষণে প্রধানমন্ত্রী ভগবান চামুণ্ডেশ্বরীকে নতমস্তকে প্রণাম জানিয়ে মঠে সাধু-সন্তদের মধ্যে উপস্থিত থাকতে পেরে কৃতজ্ঞতা প্রকাশ করেন। শ্রী সুত্তুর মঠের ধর্মীয় রীতি-নীতির প্রতি শ্রদ্ধাজ্ঞাপন করেন তিনি। প্রধানমন্ত্রী সিদ্ধেশ্বর স্বামীজির নারদ ভক্তিসূত্র এবং পতঞ্জলি যোগসূত্র জনগণের উদ্দেশে উৎসর্গ করেন। তিনি বলেন, শ্রী সিদ্ধেশ্বর স্বামীজি প্রাচীন ভারতের ‘শ্রুতি’ পরম্পরার বাহক।
প্রধানমন্ত্রী বলেন, জ্ঞানের সঙ্গে চেতনার মেলবন্ধন ঘটিয়েছেন সাধু-সন্তরা। ভারত বিভিন্ন ঝড়-ঝঞ্ঝার সম্মুখীন হলেও তাঁদের দেখানো পথ অনুসরণ করে তা থেকে মুক্তি ঘটেছে। শ্রী মোদী বলেন, মন্দির ও মঠগুলি এই কঠিন সময়েও দেশের জ্ঞান ও সংস্কৃতির ধারা অব্যাহত রেখেছে।
প্রধানমন্ত্রী বলেন, কেবলমাত্র গবেষণার ওপর ভিত্তি করে সত্য প্রতিষ্ঠিত হয় না, সেবা ও দানের ওপর তা নির্ভর করে। শ্রী সুত্তুর মঠ এবং জে এস এস মহাবিদ্যাপীঠ এর একটি অনন্য উদাহরণ। দক্ষিণ ভারতের ধর্মীয় রীতি-নীতির উল্লেখ করে শ্রী নরেন্দ্র মোদী বলেন, ভগবান বাসবেশ্বর আমাদের সমাজে যে শক্তি প্রদান করেছেন তা দেশের গণতন্ত্র, শিক্ষা ও সাম্যের অন্যতম ভিত্তি। তিনি লন্ডনে ভগবান বাসবেশ্বরের মূর্তি উৎসর্গ করার অনুষ্ঠানের কথাও স্মরণ করেন। প্রধানমন্ত্রী বলেন, আমরা যদি ভগবান বাসবেশ্বরের শিক্ষা ও ‘মাগনাকার্টা’-র মধ্যে তুলনা করি তবে দেখতে পাব বহু শতক আগেও সাম্যমূলক সমাজের স্বপ্ন দেখা হত। তিনি বলেন, সাধু-সন্তদের শিক্ষার সঙ্গে সামঞ্জস্য রেখে ‘সবকা প্রয়াস’ চালানোর যথার্থ সময় হচ্ছে ‘অমৃতকাল’।
প্রধানমন্ত্রী ভারতীয় সমাজের শিক্ষা সহ স্বাভাবিক ও জৈব স্থানের উল্লেখ করেন। তিনি বলেন, জাতীয় শিক্ষানীতি এই ক্ষেত্রে এক অনন্য উদাহরণ। আমাদের দেশের প্রকৃতির অঙ্গ হিসেবে যে স্বাচ্ছন্দ্য গতি রয়েছে, তার সঙ্গে সমন্বয় রেখে ভবিষ্যৎ প্রজন্মের সামনে এগিয়ে যাওয়ার সুযোগ পাওয়া উচিৎ। এজন্যই স্থানীয় ভাষায় পড়াশোনার সুযোগ দেওয়া হচ্ছে। কোনও নাগরিক যেন দেশের ঐতিহ্য সম্পর্কে অজ্ঞাত না থাকেন তার জন্য সরকারের তরফে সবরকম চেষ্টা চালানো হচ্ছে। শ্রী নরেন্দ্র মোদী নারীশিক্ষা, পরিবেশ, জল সংরক্ষণ এবং স্বচ্ছ ভারত-এর মতো সরকারি কর্মসূচিতে ধর্মীয় প্রতিষ্ঠানগুলির ভূমিকার উল্লেখ করেন। তিনি জৈব-কৃষির ওপরও গুরুত্ব দেন।
PG/PM/DM/
(
কেন্দ্রীয়মন্ত্রিসভা
কেন্দ্রীয় মন্ত্রিসভা কেন্দ্রীয় রাষ্ট্রায়ত্ত সংস্থা / রাষ্ট্রায়ত্ত সংস্থা / এবং অন্যান্য সরকারি সংগঠন ও স্থাবর শত্রূ সম্পত্তির আর্থিক রূপান্তরের জন্য নীতি-পদ্ধতি ও ব্যবস্থা অনুমোদন করেছে
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে কৌশলগত বিলগ্নিকরণের জন্য কেন্দ্রীয় রাষ্ট্রায়ত্ত সংস্থাগুলির অপ্রধান সম্পত্তি হিসেবে চিহ্নিত বিভিন্ন বস্তুর আর্থিক রূপান্তরের জন্য একটি প্রাতিষ্ঠানিক ব্যবস্থা ও নীতি-পদ্ধতি অনুমোদন করা হয়েছে। এছাড়া, ১৯৬৮ সালের শত্রু সম্পত্তি আইনের বিশেষ ধারা মোতাবেক ভারতের শত্রু সম্পত্তি কর্তৃপক্ষের হেফাজতে থাকা স্থাবর সম্পত্তির আর্থিক রূপান্তরের জন্য নীতি-পদ্ধতি অনুমোদিত হয়েছে। বহুস্তরীয় এই ব্যবস্থায় আন্তঃমন্ত্রক এক গোষ্ঠী ও সম্পত্তি আর্থিকীকরণ বিষয়ক সচিবদের গোষ্ঠী এ বিষয়ে সিদ্ধান্ত গ্রহণ করবে। এছাড়াও, একটি বিকল্প ব্যবস্থাও এর জন্য রাখা হবে। টেকনিক্যাল পর্যায়ে মূল্যায়নকারীদের রিপোর্ট, প্রশাসনিক মন্ত্রক, কেন্দ্রীয় রাষ্ট্রায়ত্ত সংস্থা এবং নীতি আয়োগের মতো সংস্থার উপযুক্ত কর্তৃপক্ষের সুপারিশের ভিত্তিতেই কোন সম্পত্তির আর্থিক রূপান্তরের বিষয়ে সিদ্ধান্ত নেওয়া হবে। বহিরাগত ও নিরপেক্ষ কোন নজরদারি সংস্থা সমগ্র প্রক্রিয়াটির ওপর নজর রাখবে। প্রতি দু’বছর অন্তর নীতি-পদ্ধতি পরিবর্তনের প্রয়োজন আছে কিনা সে বিষয়ে বিচার-বিবেচনা করা হবে।
CG/PB/DM
(Visitor Counter : 80
নারীওশিশুবিকাশমন্ত্রক
অঙ্গনওয়াড়ি কর্মীদের সাম্মানিক
নতুন দিল্লি, ১৬ মার্চ, ২০২২
অঙ্গনওয়াড়ি কর্মী/ ইউনিয়নগুলি মাঝে মাঝেই সরকারের কাছে সাম্মানিক বৃদ্ধির দাবি জানায়। সরকার কিছু সময় অন্তর অঙ্গনওয়াড়ি কর্মী এবং অঙ্গনওয়াড়ি সহায়কদের সাম্মানিক সংশোধন করে। ০১.১০.২০১৮ তারিখে সরকার এঁদের সাম্মানিক বাড়িয়েছে। সেই সঙ্গে অঙ্গনওয়াড়ি কর্মীদের মাসিক ৫০০ টাকা এবং অঙ্গনওয়াড়ি সহায়কদের মাসিক ২৫০ টাকা করে কাজ ভিত্তিক উৎসাহদানের ব্যবস্থাও করেছে। কেন্দ্রীয় সরকারের দেওয়া সাম্মানিক ও উৎসাহ ভাতা ছাড়াও রাজ্য ও কেন্দ্রশাসিত অঞ্চলগুলিও এদের আলাদা করে অর্থ দেয়।
অঙ্গনওয়াড়ি পরিষেবা হলো কেন্দ্রীয় সরকারি সাহায্য প্রাপ্ত একটি প্রকল্প। এর রূপায়ণের দায়িত্বে থাকে রাজ্য/ কেন্দ্রশাসিত অঞ্চলগুলি। এর উদ্দেশ্য হলো –
১. ৬ বছর পর্যন্ত বয়সী শিশুদের পুষ্টি ও স্বাস্থ্যের উন্নতি ঘটানো;
২. শিশুর সঠিক মানসিক, শারীরিক ও সামাজিক বিকাশের ভিত্তি স্থাপন করা;
৩ শিশুদের মধ্যে মৃত্যু হার, অসুস্থতা, অপুষ্টি এবং স্কুলছুটের হার কমানো;
৪. শিশুদের বিকাশের জন্য বিভিন্ন দপ্তরে গৃহীত নীতির মধ্যে সমন্বয় সাধন ও তা রূপায়ণের ব্যবস্থা করা; এবং
৫. শিশুর স্বাভাবিক স্বাস্থ্য ও পুষ্টির উপর যাতে মায়েরা নজর রাখতে পারেন সেজন্য তাদের প্রশিক্ষণ দেওয়া।
অঙ্গনওয়াড়ি পরিষেবার আওতায় যে যে বিষয়ের উপর লক্ষ রাখা হয় সেগুলি হল –  পরিপূরক পুষ্টি;  প্রাক বিদ্যালয় ঘরোয়া শিক্ষা;  পুষ্টি ও স্বাস্থ্য বিষয়ক শিক্ষা;  টিকাকরণ;  স্বাস্থ্য পরীক্ষা; এবং  প্রয়োজন অনুযায়ী অন্য কোথাও পাঠানো। ৬ বছর পর্যন্ত শিশুরা, গর্ভবতী মহিলা এবং স্তন্যদানকারী মায়েরা দেশজুড়ে অঙ্গনওয়াড়ি কেন্দ্রগুলির মাধ্যমে এই পরিষেবা পেয়ে থাকেন। এর মধ্যে তিনটি পরিষেবা – টিকাকরণ, স্বাস্থ্য পরীক্ষা এবং অন্য কোথাও পাঠানো, স্বাস্থ্য ক্ষেত্রের সঙ্গে যুক্ত হওয়ায় এগুলি জাতীয় গ্রামীণ স্বাস্থ্য মিশন এবং জনস্বাস্থ্য পরিকাঠামোর মাধ্যমে প্রদান করা হয়।
৩০.০৬.২০২১ তারিখে দেশে মোট ১৩ লক্ষ ৮৯ হাজার ১১০টি অঙ্গনওয়াড়ি কেন্দ্র চালু হয়েছ।
বর্তমানে প্রধান অঙ্গনওয়াড়ি কেন্দ্রগুলির অঙ্গনওয়াড়ি কর্মীদের মাসে ৪,৫০০ টাকা সাম্মানিক দেওয়া হয়। ছোট অঙ্গনওয়াড়ি কেন্দ্রগুলির অঙ্গনওয়াড়ি কর্মীদের মাসে ৩,৫০০ টাকা করে দেওয়া হয়। অঙ্গনওয়াড়ি সহায়করা পান মাসিক ২,২৫০ টাকা।
৩০.০৬.২০২১ তারিখে পশ্চিমবঙ্গে অঙ্গনওয়াড়ি কেন্দ্রগুলিতে ২৯৫ জন শিশু উন্নয়ন প্রকল্প আধিকারিক, ১,২৯১ জন সুপারভাইজার, ১,০৭,২৩১ জন অঙ্গনওয়াড়ি কর্মী এবং ১,০১,৫৬৩ জন অঙ্গনওয়াড়ি সহায়ক নিযুক্ত রয়েছেন।
CG/SD/SKD/
(Visitor Counter : 581
প্রধানমন্ত্রীরদপ্তর
তামিলনাড়ুর সালেম রেল জংশনে বন্দে ভারত এক্সপ্রেস-কে মানুষ দর্শনীয়ভাবে স্বাগত জানানোয় সন্তোষ প্রকাশ প্রধানমন্ত্রীর
নয়াদিল্লি, ১০ এপ্রিল, ২০২৩
তামিলনাড়ুর সালেম রেল জংশনে জনসাধারণ বন্দে ভারত এক্সপ্রেস-কে মানুষ দর্শনীয়ভাবে স্বাগত জানানোয় সন্তোষ প্রকাশ করেছেন প্রধানমন্ত্রী শ্রী নরেন্দ্র মোদী।
দারুণ হর্ষোল্লাসের সঙ্গে সালেম রেল জংশনে বন্দে ভারত এক্সপ্রেসে ফুল ছড়িয়ে স্বাগত জানানো হয়।
তামিলনাড়ুতে পিআইবি-র এক ট্যুইটের প্রত্যুত্তরে প্রধানমন্ত্রী ট্যুইট করে বলেন;
“সালেমে এক দর্শনীয় শুভেচ্ছা!
বন্দে ভারত এক্সপ্রেস পৌঁছানোর সঙ্গে সঙ্গে সর্বত্রই সাধারণভাবে এই উৎসাহ প্রত্যক্ষ করা যাচ্ছে। বন্দে ভারত এক্সপ্রেস-কে ঘিরে সাধারণ মানুষের তা এক গর্বের প্রতিফলন।”
PG/AB/NS
(
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য মন্ত্রক কোভিড-১৯ সম্পর্কে ১২টি রাজ্য/কেন্দ্রশাসিত অঞ্চলের গণমাধ্যম প্রতিনিধি/হেল্থ করেসপন্ডেন্টদের জন্য দক্ষতাবৃদ্ধি সংক্রান্ত কর্মশিবিরের আয়োজন করেছে
নতুন দিল্লি, ২৩ জুন, ২০২১
ইউনিসেফ-এর সহযোগিতায় স্বাস্থ্য ও পরিবার কল্যাণ মন্ত্রক দেশে বর্তমান কোভিড-১৯ পরিস্থিতি, কোভিড টিকা ও টিকাকরণ সম্পর্কে বিভ্রান্তি দূর করতে এবং কোভিড আদর্শ আচরণবিধি নিয়ে আরও সচেতন করে তুলতে গণমাধ্যম প্রতিনিধি ও হেল্থ করেসপন্ডেন্টদের জন্য আজ এক দক্ষতা বৃদ্ধি কর্মশিবির আয়োজন করে।
কেন্দ্রীয় স্বাস্থ্য সচিব শ্রী রাজেশ ভূষণ জাতীয় স্তরের এই কর্মশিবিরে ভাষণ দেন। এই কর্মশিবিরে ডিডি নিউজ চ্যানেলের উচ্চ পদস্থ আধিকারিক ও হেল্থ জার্নালিস্টরা ছাড়াও আকাশবাণী, প্রেস ইনফরমেশন ব্যুরোর আধিকারিকরাও যোগ দেন। ৩০০ জনের বেশি গণমাধ্যমের প্রতিনিধি ও হেল্থ করেসপন্ডেন্ট এই কর্মশিবিরে উপস্থিত ছিলেন। কোভিড-১৯ -এর বিরুদ্ধে লাগাতার লড়াইয়ে গণমাধ্যমের প্রতিনিধিদের গুরুত্বপূর্ণ ভূমিকা পালনের জন্য স্বাস্থ্য সচিব তাদের ধন্যবাদ দেন। তিনি বলেন, সাধারণ মানুষকে সচেতন ও জ্ঞান সমৃদ্ধ করে তোলার লক্ষ্যে সামাজিক দায়িত্ব পালনে গণমাধ্যম একটি গুরুত্বপূর্ণ স্তম্ভ। কোভিড-১৯ -এর দ্বিতীয় ঢেউয়ের প্রভাব ধীরে ধীরে কমে আসছে বলে লক্ষ্য করা যাচ্ছে। তাই এখন টিকাকরণ এবং টিকা সম্পর্কে বিভ্রান্তিগুলি দূর করার ওপর গুরুত্ব দিতে হবে। স্বাস্থ্য সচিব শ্রী ভূষণ আরও বলেন, সংশোধিত টিকাকরণ নীতি নির্দেশিকা অনুযায়ী সারা দেশে ১৮ বছরের বেশি বয়সী যে কেউ বিনামূল্যে টিকা নিতে পারবেন। সেই সঙ্গে সাধারণ মানুষকেও টিকাকরণে উৎসাহিত করতে হবে।
স্বাস্থ্য সচিব আরও বলেন, মহারামারীর বিরুদ্ধে লড়াইয়ে গণমাধ্যম একটি গুরুত্বপূর্ণ অংশীদার হিসেবে সরকারের পাশে থেকেছে। তাই কোভিড-১৯ টিকা সম্পর্কে যে বিভ্রান্তি রয়েছে তা দূর করতে হবে। একইভাবে বিভ্রান্তিকর খবর প্রচারেও লাগাম টানা প্রয়োজন। তিনি বলেন, এখন সময় এসেছে কোভিড আদর্শ আচরণগুলি যথাযথভাবে মেনে চলার, যাতে সংক্রমণ প্রতিরোধ করা যায়।
কেন্দ্রীয় সরকারের কোভিড রণকৌশল সম্পর্কে মন্ত্রকের যুগ্ম সচিব শ্রী লব আগরওয়াল জানান, ভাইরাস শৃঙ্খল ভেঙে ফেলতে সর্বজনীন অংশগ্রহণ অত্যন্ত গুরুত্বপূর্ণ। যেহেতু ভাইরাস ছড়িয়ে পড়ার কোনো ভৌগলিক সীমা নেই তাই, মহামারীর বিরুদ্ধে লড়াইয়ে সমবেত প্রয়াস গ্রহণ করতে হবে।
সারা দেশে যখন ধীরে ধীরে আনলক পরিস্থিতি চালু করা হচ্ছে, তখন সামাজিক ও অন্যান্য আনুষ্ঠানিক জনসমবেশ থেকে ভাইরাস ছড়িয়ে পড়ার সম্ভাবনা ও ঝুঁকি রয়েছে। এই প্রেক্ষিতে সর্বজনিন সচেতনতামূলক বার্তা প্রচার করা অত্যন্ত জরুরি। শুধু তাই নয়, বার্তা প্রচারের ক্ষেত্রে আরও উদ্ভাবনমূলক পন্থা খুঁজে বের করতে হবে। গণমাধ্যম এক্ষেত্রে বড় ভূমিকা নিতে পারে বলেও শ্রী আগরওয়াল অভিমত প্রকাশ করেন।
আজকের এই কর্মশিবিরে স্বাস্থ্য ও পরিবার কল্যাণ মন্ত্রক, তথ্য ও সম্প্রচার মন্ত্রক, ইউনিসেফ, ডিডি নিউজ, পিআইবি, আকাশবাণীর সংবাদ বিভাগের উচ্চ পদস্থ আধিকারিকরা ছাড়াও সারা দেশ থেকে বিভিন্ন গণমাধ্যমের হেল্থ জার্নালিস্টরা অংশ নেন।
CG/BD/SKD/
(Visitor Counter : 123
অসামরিকবিমানপরিবহণমন্ত্রক
অসামরিক বিমান পরিবহণ মন্ত্রী জ্যোতিরাদিত্য সিন্ধিয়া জিসিএ-র  সূচনা করেছেন
নতুন দিল্লি, ১১ নভেম্বর, ২০২১
স্বাধীনতার ৭৫তম বার্ষিকী উপলক্ষে সারা দেশ আজাদি কা অমৃত মহোৎসব উদযাপন করছে। এই উপলক্ষে কেন্দ্রীয় অসামরিক বিমান পরিবহণ মন্ত্রী শ্রী জ্যোতিরাদিত্য সিন্ধিয়া আজ অসামরিক বিমান পরিবহণ বিষয়ক মহানির্দেশকে  ই-প্রশাসনিক প্ল্যাটফর্ম বা ই-জিসিএ ব্যবস্থা জাতির উদ্দেশে উৎসর্গ করেছেন। অনুষ্ঠানে মন্ত্রকের সচিব শ্রী রাজীব বনসল, ডিজিসিএ-র মহানির্দেশক শ্রী অরুণ কুমার এবং অসামরিক বিমান পরিবহণ শিল্পের প্রতিনিধিরা উপস্থিত ছিলেন। শ্রী সিন্ধিয়া বলেন, প্রধানমন্ত্রীর ডিজিটাল ভারত গঠনের স্বপ্ন সাকার করতে ডিজিসিএ ই-প্রশাসনিক প্ল্যাটফর্ম ই-জিসিএ কার্যকর করেছে। এধরণের প্রশাসনিক প্ল্যাটফর্ম গড়ে তোলার উদ্দেশ্যই হল, ডিজিসিএ-র বিভিন্ন কাজকর্ম স্বয়ংক্রিয় ভাবে পরিচালনা করা। ইতিমধ্যেই ডিজিসিএ-র ৯৯টি পরিষেবা ক্ষেত্রে বা প্রায় ৭০ শতাংশ কাজকর্ম ই-প্রশাসনিক পদ্ধতিতে পরিচালিত হচ্ছে। খুব শীঘ্রই আরও ১৯৮টি পরিষেবাকে ই-প্রশাসনিক প্ল্যাটফর্মে আনা হবে। তিনি আরও বলেন, এই একক জানালা ব্যবস্থা ডিজিসিএ-র সামগ্রিক কাজকর্মে ব্যাপক পরিবর্তন আনতে সাহায্য করবে। সেই সঙ্গে কাজকর্মে দক্ষতা বাড়বে, মনুষ্য চালিত কাজকর্ম হ্রাস পাবে, নিয়ন্ত্রণ মূলক ব্যবস্থা আরও কার্যকর হবে, স্বচ্ছতা বৃদ্ধি পাবে এবং কাজকর্মে উৎপাদনশীলতা বাড়বে। ডিজিসিএ-র নিয়ন্ত্রণ মূলক ব্যবস্থা থেকে গঠনমূলক সহযোগিতায় এই পরিবর্তনের প্রশংসা করে শ্রী সিন্ধিয়া বলেন, "আমাদের যাত্রা সবে শুরু হয়েছে, শীঘ্রই আমরা ই-প্রশাসনিক ব্যবস্থার কার্যকরিতা পর্যালোচনা করবো। গ্রাহকরা এই পরিবর্তনের ফলে কতটা লাভবান হয়েছেন এবং আরও কি করণীয় রয়েছে, তা নিয়ে আমরা আলোচনা করবো।" মন্ত্রী বলেন, এক দায়িত্ববোধ সম্পন্ন সরকার হিসেবে প্রধানমন্ত্রী শ্রী নরেন্দ্র মোদীর নেতৃত্বে আমরা মহামারীজনিত প্রতিকূল পরিস্থিতিকে সুযোগে পরিণত করেছি।
ডিজিসিএ-তে ই-প্রশাসনিক ব্যবস্থা তথ্য প্রযুক্তি পরিকাঠামো এবং পরিষেবা প্রদানের ক্ষেত্রে এক বড় ভিত্তি হয়ে উঠবে। এমনকি এই ব্যবস্থার মাধ্যমে আঞ্চলিক কার্যালয়গুলির সঙ্গে নিরন্তর যোগাযোগ রাখার পাশাপাশি বিভিন্ন সফটওয়ার অ্যাপ্লিকেশন সহ সংশ্লিষ্ট সব পক্ষের সমস্যার আগাগোড়া সমাধান সম্ভব হবে। ডিজিসিএ-র বিভিন্ন কাজকর্ম ও পরিষেবায় ই-প্রশাসনিক প্ল্যাটফর্মের মাধ্যমে আরও দ্রুত ও নিরাপদে পরিষেবা পৌঁছে দেওয়া যাবে। সেই সঙ্গে এই প্রতিষ্ঠানটির দায়বদ্ধতা বাড়াবে এবং পরিচালন ব্যবস্থায় স্বচ্ছতা আসবে। টিসিএস-এর সঙ্গে সহযোগিতায় ই-প্রশাসনিক প্ল্যাটফর্ম রূপায়িত হয়েছে। পিডাব্লুসি নামে একটি সংস্থা প্রোজেক্ট ম্যানেজমেন্ট পরিষেবাদাতা হিসেবে কাজ করবে।
ই-প্রশাসনিক ব্যবস্থার সূচনার পাশাপাশি শ্রী সিন্ধিয়া ডিজিটাল ক্ষেত্রে ডিজিসিএ-র প্রয়াস সম্বলিত একটি পরিসংখ্যানগত বিবরণী প্রকাশ করেন। এই পরিসংখ্যানগত নথিতে ডিজিসিএ যে সমস্ত সমস্যার মুখোমুখি হয়েছে এবং তার প্রেক্ষিতে কি ধরণের পদক্ষেপ নেওয়া হয়েছে সে সম্পর্কিত বিবরণ রয়েছে।
ডিজিসিএ-র ডিজিটাল পদ্ধতিতে রূপান্তরের যাত্রাপথে ই-প্রশাসনিক প্ল্যাটফর্ম একটি মাইলফলক হয়ে উঠতে চলেছে। এর ফলে, ডিজিসিএ-র অংশীদাররাও লাভবান হবেন। সহজে পরিষেবা প্রদান ও লেনদেনের ক্ষেত্রে এটি একটি গুরুত্বপূর্ণ পদক্ষেপ। ডিজিসিএ-র নিরাপত্তা সম্পর্কিত নিয়ন্ত্রণমূলক কাঠামোয় এই ডিজিটাল রূপান্তরণ এক অন্যমাত্রা যোগ করবে।
CG/BD/AS/
(Visitor Counter : 149
প্রধানমন্ত্রীরদপ্তর
প্রধানমন্ত্রী মার্কিন যুক্তরাষ্ট্র থেকে ১৫৭টি শিল্পকর্ম ও পুরাকীর্তি দেশে নিয়ে আসছেন
হিন্দু, বৌদ্ধ ও জৈন ধর্মের সঙ্গে সম্পৃক্ত এই শিল্পকর্মগুলি সাংস্কৃতিক পুরাকীর্তি ও মূর্তির নিদর্শন
বিশ্বের নানা প্রান্ত থেকে আমাদের শিল্পকর্ম ও পুরাকীর্তি দেশে ফিরিয়ে আনতে মোদী সরকার নিরলস চেষ্টা চালাচ্ছে
বেশির ভাগ সামগ্রী একাদশ থেকে চতুর্দশ সাধারণ যুগ এবং ঐতিহাসিক পুরাকীর্তিগুলি প্রাক সাধারণ যুগেও রয়েছে
নয়াদিল্লি, ২৫ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর মার্কিন যুক্তরাষ্ট্র সফরের সময় ১৫৭টি শিল্পকর্ম ও পুরাকীর্তি মার্কিন যুক্তরাষ্ট্র ভারতকে ফিরিয়ে দিচ্ছে। চৌর্য্য, অবৈধ্য ব্যবসা বাণিজ্য এবং সাংস্কৃতিক চোরাচালান আটকাতে প্রধানমন্ত্রী এবং মার্কিন রাষ্ট্রপতি অঙ্গীকারবদ্ধ।
১৫৭টি শিল্পকর্মের মধ্যে দশম সাধারণ যুগের বালি পাথরের তৈরি দেড় মিটারের রেবন্ত, দ্বাদশ সাধারণ যুগের সাড়ে ৮ সেন্টিমিটারের ব্রোঞ্জের নটরাজ রয়েছে। বেশির ভাগ সমগ্রী একাদশ থেকে চতুর্দশ সাধারণ যুগের। এছাড়াও তামার একটি পুরাকীর্তিও রয়েছে। যেটি প্রাক সাধারণ যুগের ২০০০ বছর আগেকার ঐতিহাসিক নিদর্শন। দ্বিতীয় সাধারণ যুগের টেরাকোটার ফুলদানি সহ প্রাক সাধারণ যুগের ৪৫টি পুরাকীর্তিও আছে।
৭১টি শিল্পকর্ম সাংস্কৃতিক বিভিন্ন সামগ্রির নিদর্শন। বাকিগুলির মধ্যে হিন্দু ধর্মের ৬০টি বৌদ্ধ ধর্মের ১৬টি এবং জৈন ধর্মের ৯টি নিদর্শন আছে।
পুরাকীর্তিগুলি ধাতু, পাথর এবং টেরাকোটার। লক্ষ্মী নারায়ণ, বুদ্ধ, বিষ্ণু, শিব – পার্বতী এবং ২৪ জন জৈন তীর্থঙ্করের সুসজ্জিত মূর্তিগুলি মূলত ব্রোঞ্জের তৈরি। এছাড়াও কঙ্কোলা মূর্তি, ব্রাম্ভি এবং নন্দীকেশর স্বল্প পরিচিত মূর্তিও রয়েছে। এগুলি ছাড়া অনামী দেব - দেবীর মূর্তিও এই তালিকায় আছে।
হিন্দু ধর্মের  বৌদ্ধ ধর্ম  এবং জৈন ধর্মের  মূর্তিগুলি ছাড়াও ধর্ম নিরপেক্ষ বিষয় ভিত্তিক বিভিন্ন মূর্তিও রয়েছে। 
৫৬টি টেরাকোটার সামগ্রীর মধ্যে রয়েছে, দ্বিতীয় সাধারণ যুগের একটি ফুলদানি, দ্বাদশ সাধারণ যুগের একজোড়া হরিণ, চতুর্দশ সাধারণ যুগের নারী মূর্তি। এছাড়াও পার্সিতে লেখা গুরু হরগোবিন্দ সিং এর নামাঙ্কিত খাপ সহ তলোয়ার এই তালিকায় রয়েছে।
আমাদের শিল্পকর্ম ও পুরাকীর্তিগুলি বিশ্বের বিভিন্ন প্রান্ত থেকে নিয়ে আসার জন্য মোদী সরকার নিরলস চেষ্টা চালাচ্ছে।
CG/CB/SFS
(